text: Beboere samler ind til at fjerne ruin
  13 august 2013 kl. 06.00
  Beboerne i landsbyen Bredstrup-Pjedsted ved Fredericia er så trætte af et faldefærdigt hus, at de nu samler ind for at få det fjernet.
  Det forfaldne hus ligger midt i byen, og beboerne samler nu penge ind for at få det fjernet.
  Foreløbigt har omkring 60 beboere indsamlet 68.000 kr., og beløbet vokser stadigt.
  - Naturligvis vil jeg gerne slippe for synet af ruinen midt i byen. Men for mig er det også vigtigt at vise, at hvis man står sammen, kan man med en relativt beskeden indsats opnå meget store resultater, siger initiativtager til projektet Marianne Bitsch.
  